Pók Harcos (Spider Warrior)

* Don't Starve / Together
* Shipwrecked

**"Úgy néz ki, ezek még gonoszabbak."**

*-Wilson*

A **Pók Harcosok (Spider Warrior)** a normál Pókok veszélyesebbik változata, melyek csak akkor láthatóak, ha a Pókfészket (Spider Den) fenyegetés éri, vagy ha a fészekhez közeli pókokat megtámadják. Azonban csak a 2., vagy a 3. szinten lévő fészkekből jöhetnek elő, az egyes szintűben ilyen típusú pókok nincsenek. A Pókkirálynő (Spider Queen) is "megszülheti" őket.

A Pók Harcosokat könnyű megkülönböztetni a normál pókoktól, ugyanis ezek sárga színűek, és csíkosak. A kinézetük miatt néha Tigris Pókoknak is nevezik őket. Valamennyivel nagyobbak mint a normál Pókok, és képesek távolról ráugrani az ellenségre.

 Viselkedés

A Pók Harcosok előjönnek a  fészekből, ha azt fenyegetés éri, vagy ha egy Pókot megtámadnak a fészek körüli pókhálón. Mikor előjönnek morogni kezdenek, majd azonnal elkezdik üldözni a játékost, vagy bármely más lényt, amely megzavarja a fészküket. A Pók Harcosok nagyobb távolságból is képesek támadni, úgy, hogy ráugranak, majd megharapják az ellenséget. Rövid idő múlva abbahagyják az üldözést, de hajlamosak nagyobb távolságokat is megtenni, mint egy átlagos Pók. Ők ezután visszatérnek a fészek közelébe, majd egészen reggelig kint maradnak. Az alvó Pók Harcosok, a normál Pókokkal ellentétben viszonylag nagyobb távolságra lévő lényektől/játékosoktól is felébredhetnek. A Pók Harcosok az első szintű fészkekben nincsenek, de viszont a második, és a harmadik szintű fészkekben már megtalálhatóak.

 Vadászat

A Pók Harcosok kétszer annyi Egészség ponttal rendelkeznek, mint a normál Pókok, plusz ugrani is tudnak támadáskor. Az ugró támadásuk igen nagy hatótávolságig elér, viszont ha a játékos elég gyors, elkerülheti azokat. Ha egy Pók Harcos megtámad, akkor után a egy rövid ideig várnia kell a következő támadásig. Ez idő alatt kell a játékosnak a lehető legtöbbször megütni őt. Általában olyan fél tucatnyi, vagy annál több támadást kell rájuk mérni ahhoz, hogy meghaljanak.

A Pók Harcosokat csapdába is csalhatjuk. Akkor is a csapdába kerülhetnek általában, ha átugranak felettük.

Az alábbi táblázatban azt láthatjuk, hogy mennyi ütés szükséges egy adott fegyverrel ahhoz, hogy megöljünk egy Pók Harcost, ha a karakter sebzése alapértelmezett.

 Felhasználás & Farmolás

Bár ezek igen veszélyes ellenfelek, és a későbbiekben a pókok sok problémát is okozhatnak, mégis sok hasznos dolog nyerhető ki belőlük. Először is tőlük szerezhetünk Pók Mirigyeket (Spider Bland), melyeket felhasználhatunk különböző gyógyászati eszközök elkészítéséhez, valamint tőlük szerezhetünk Szörnyhúsokat (Monster Meat) is, amelyet fel tudunk használni pl. összetevő anyagnak a Cserépedényben (Crockpot) készült ételek elkészítéséhez. A Pók az egyetlen olyan forrás, ahonnan Selyem (Silk) nyerhető (kivéve persze Webber-t, aki selyem szakállat tud növeszteni). Ezeket a tételeket akár könnyedén is beszerezhetjük, ha ügyesek vagyunk. Például helyezzünk el pár Pókfészket egy zárt helyen belül, mondjuk falakkal körbevett területen. Ügyeljünk, hogy a falak szilárdak legyenek, mivel ezeket a pókok át is törhetik. Ha ez a zárt terület létrejött, akkor a játékos már többféle módon is meg tudja ölni a pókokat. Az is egy jó ötlet lehet, ha a Pókfészkeket a Csápok (Tentacle) közelében helyezzük el. A Csápok viszonylag könnyedén el tudják intézni a pókokat, azonban a pókok által dobott tételeket, már nehezebb összeszedni, a csápok támadásai miatt.

Ügyelnie kell a játékosnak a lerakott fészkekre, hogy ne maradjanak sokáig állva, mert végül átalakulhatnak Pókkirálynővé (Spider Queen), ami egy nagyon veszélyes ellenség, akár egymaga képes elpusztítani egy egész bázist.

Ezeken kívül, ha Webber karakterrel játszunk, akkor a pókok mint szövetségesek igen nagy hasznot hozhatnak, különösen a Pók Harcosok, mivel ezek megtámadnak minden szörnyet és vadállatot. Egy jó taktika, ha összegyűjtünk egy csomó ellenséges lényt, és azokat a pókokhoz csalogatjuk, amelyek végül elpusztítják egymást. A játékosnak figyelni kell arra, hogy nemhogy megüsse a szövetséges lényeket, és arra is figyelnie kell, hogy a dobott ételeket esetleg meg is ehetik a földről. A bázis közelébe néhány pókfészket helyezve (Webberrel), némi biztonságot nyújthatnak pl. a Denevérek (Batilisk) és a Vérebek (Hound) támadásai esetén.

 Shipwrecked

A Shipwrecked kiegészítőbe a Pók Harcosok már sokkal veszélyesebbek, mint az alap játékban. Itt már megmérgezhetik a játékosokat, és egyéb lényeket is. A méreg hatását megszüntethetjük, ha használjuk az Ellenmérget (Anti Venom), vagy ha Kagylóhéj Öltönyt (Seashell Suit) hordunk. Ezen kívül a Pók Harcosok sokkal nagyobbak, és a színük zöldes árnyalatú. Ebben a kiegészítőben a haláluk után nem Pók Mirigyet, hanem Méreg Mirigyet (Venom Gland) dobhatnak. Ezt a mirigyet fel lehet használni az Ellenméreg elkészítéséhez, viszont nem használható fel a Gyógyító Kenőcsköz (Healing Salve).

 Apróságok

* A Pók Harcosok a "Long Live the Queen" frissítéskor érkeztek.
* A Malacok a dobott húsokat gyorsan megeszik a földről, viszont most kissé késleltetve vannak.
* A legbiztonságosabb módja a pók támadás elkerülésének, ha nem lépünk rá a fészek körüli pókhálóra.
* A játékban található pókoknak csak 6 lábuk van, ellentétben az igazi pókokkal, akiknek 8 van.
* Webber ugyan azon módon barátkozhat a pókokkal, mint ahogy a többi karakter a Malacokkal.
* Ennek eredményeképp, a pókok nem jelentenek veszély Webberre nézve, viszont a Malacok megtámadják őt.
* Webber igazából egy gyerek, aki egy pók testébe bújt. Ezt több játékban látható idézet igazolja.

 Galléria

Pók Harcos normál helyzetben.Pók Harcos csatakiáltása.Ugró Pók Harcos.Megfagyott Pók Harcos.Pók Harcos evés közben.Halott Pók Harcos.Egy Pók Harcos csapda. Ha megtámadjuk, több is előjön.